મોટી સંખ્યામાં નામાંકિત રાજકારણીઓ પર અપરાધિક આરોપો લાગ્યા હતા અથવા તો અત્યારે તેઓ એનો સામનો કરી રહ્યા છે. આપણા ભૂતપૂર્વ વડા પ્રધાન પી. વી. નરસિંહ રાવથી માંડીને પંજાબ, બિહાર, મહારાષ્ટ્ર, કર્ણાટક, હિમાચલ પ્રદેશ અને ઝારખંડના વર્તમાન તેમ જ કેટલાક ભૂતપૂર્વ મુખ્ય પ્રધાનો અપ્રમાણસર સંપત્તિ, છેતરપિંડી અથવા અન્ય ગેરકાયદેસર પ્રવૃત્તિઓ જેવા આરોપોનો સામનો કરી રહ્યા છે. તમામ રાજકીય પાર્ટીઓ અને વિચારધારાઓને આ મુદ્દો અસર કરી રહ્યો છે અને આ પાર્ટીઓમાં કૉન્ગ્રેસ અને ગ્થ્ભ્ જેવા રાષ્ટ્રીય પક્ષો તથા અકાલી દળ અને રાષ્ટ્રીય જનતાદળ જેવા પ્રાદેશિક પક્ષોનો પણ સમાવેશ થાય છે. પરંતુ આ શક્તિશાળી લોકોનું જૂથ તેમના મની અને મસલ-પાવર તથા ઉચ્ચ સ્તરના સંપર્કોના કારણે સહેલાઈથી તેમની સામેના પડતર કેસોમાં નિર્દોષ સાબિત થઈ શકે છે.